KTM 1290 Super Adventure: Autèntica referencia | ElMotordeGirona.cat\nAmb la Super Adventure, KTM colpeja en el segment Trail. Ho fa amb una moto carregada de tecnologia, potència, confort i molt d’equipament, però oferint sempre un caràcter esportiu en totes les facetes.\nText: Albert Alsina | Fotos: KTM, Schedl R, Mitterbauer H.\nLa marca de Mattighofen no s’adorm mai en la glòria i dos anys després d’haver creat la 1190 Adventure ha decidit fer un pas amb la seva germana tecnològica. No sense abans dotar-la del motor de la seva poderosa streetfighter (amb alguns canvis), per aconseguir una potència de 160 CV i un parell de 180 Nm, a més de suspensions electròniques, control d’arrencada en pendent, control de creuar i alguns altres gadgets.\nAmb aquesta Super Adventure, KTM ofereix als seus incondicionals una moto de potència extraordinària, alt nivell de seguretat i de conducció esportiva sense cap tipus de fissura, per disposar de grans capacitats trail però sense renunciar a la genètica típica de la marca de color taronja.\nAixí, la firma austríaca ha creat la seva arma absoluta per explorar qualsevol racó del món sense haver de renunciar a res. Una màquina capaç de traslladar-nos amb seguretat, comoditat i prestesa cap el destí elegit.\nAltament esportiu. Amb la reputació esportiva d’una marca com KTM, poc es pot dir del xassís multitubular ultralleuger (de només 9,8 kg. de pes) que sempre ha utilitzat en els seus models trail per excel·lència. Tot i això, hem de destacar el seu basculant d’alta precisió i rigidesa, les llantes de radis, la frenada Brembo amb sistemes addicionals d’assistència (MSC amb MTC i C-ABS amb sensor d’inclinació), i el resolutiu amortidor de direcció WP.\nSuspensió semiactiva. I això què vol dir? Doncs que una centraleta SCU adapta de forma continua i en temps real els nivells d’amortiguació per aconseguir un ajustament òptim del xassís en funció del sòl sobre el que es circula i l’estil de conducció. Aquests sistema utilitza sensors especials, com ara de carrera anterior i posterior i un acceleròmetre, permet triar entre quatre modes (Soft, Street, Sport y Offroad) i fins i tot té un sistema contra l’enfonsament durant una frenada forta per mantenir la moto en posició horitzontal; un gadget ideal quan es viatja en companyia.\nMàxima informació. Amb la nova instrumentació firmada por VDO, la pantalla LCD central mostra múltiple informació en tot moment. És ajustable i permet seleccionar els diferents modes mitjançant un selector situat al costat esquerre del manillar, entre els que destaquen la pàgina de favorits, els modes de pilotatge MSC, el mode de la suspensió activa que se està usant, el nivell d’escalfament dels punys i el seient, i un llarg etcètera.\nFins a l’últim detall. El seu rendiment esportiu no es contraposa amb l’exigència de comoditat que, és clar, se li suposa a una ‘rutera’ d’aquestes característiques. És per això que la 1290 Super Adventure compta amb una ergonomia ajustable a cada necessitat del pilot, amb punts d’ancoratge del manillar, diferents altures del seient, dues posicions dels estreps, i fins i tot manetes ajustables en cinc posicions. A més, els seients amb nova escuma més tova i encoixinat 3D, van dotats de calefacció.\nLlums de cuneta de LED. Són les primeres del món integrades en el dipòsit de gasolina. KTM ha tornat a sorprendre amb aquestes llums de cuneta consistents en tres segments LED connectats al sensor d’inclinació del sistema MSC. Depenent de l’angle d’inclinació, la llum s’encendrà en un, dos o tres sements per garantir al pilot la màxima visió perifèrica de la seva traçada en corba, per a una major seguretat.\nPotència sense parangó. Amb la incorporació del propulsor heretat de la 1290 Super Duke R, aquesta grandiosa trail demostra no només ser poderosa sinó també dura i versàtil. 160 CV i 180 Nm de parell ja deixen entreveure que aquest motor pot ser usat en condicions esportives. I els enginyers de la marca austríaca han volgut optimitzar tot el seu rendiment amb una caixa de canvis amb la sisena marxa superllarga (tipus ‘overdrive’) i cigonyal adaptat per a una suau resposta del motor. Compta amb embragatge antirebots, pistons forjats amb tecnologia de F1 per reduir masses i aconseguir més acceleració, i revestiment DLC (Diamond-Like Carbon) en diferents elements per allargar a 15.000 quilòmetres els intervals de manteniment.\ntags: 1290 Super Adventure KTM KTM 1290 KTM 1290 Super Adventure KTM 1290 Super Adventure: Autèntica referencia Super Adventure\nprevious Land Rover Defender Celebration Series: Homenatge d’acomiadament\nnext Si voleu veure les últimes innovacions tecnològiques de Renault aneu aquest cap de setmana als seus concessionaris


El Futsal Aliança Mataró segueix lluitant pel liderat. Foto: Arxiu.\nEl matx es va posar de cara ben aviat quan Miki Rodríguez va fer l’1 a 0. Tot i el gol en contra, els osonencs van continuar tancats al darrere, davant un Futsal Mataró espès en atac que no va saber fer mal a la defensa rival. Amb aquest mínim avantatge es va arribar al descans.\nAquest dissabte l’equip té un partit de vital importància a la pista del Vacarisses a les 16 hores, on s’enfrontaran al cinquè classificat amb 33 punts, un menys que els mataronins.\nFutsal Aliança Mataró 4 - 1 Centelles


Inscripcions a l’Aula Municipal d’Adults 2019-2020 de Castell-Platja d’Aro\nCastell-Platja d’Aro.- S’obre el període d’inscripció a l’Aula Municipal d’Adults de Castell-Platja d’Aro per al curs 2019-2020.\nEls alumnes empadronats i preinscrits s’han d’adreçar al Centre Cívic Vicenç Bou de Platja d’Aro del 16 al 24 de setembre (de dilluns a dijous de 10 a 13 hores i de 16 a 19 hores i divendres de 10 a 13 hores) o al Centre Cívic Ca La Rafaela de Castell d’Aro (dimarts 17 de setembre de 16 a 17 hores). Els alumnes sense preinscripció es poden adreçar, a partir del 26 de setembre al Centre Cívic Vicenç Bou, on si queden places disponibles es donarà dia i hora per fer una prova de nivell. Cal presentar NIF, passaport o NIE.\nL’escola, amb seu als dos centres cívics municipals, compleix enguany el seu 20è aniversari com a servei de la regidoria de Dinamització Comunitària i Participació Ciutadana amb la col·laboració de la Generalitat de Catalunya. S’adreça a la població adulta –a partir de 16 anys– amb una participació de més de 300 alumnes acompanyats per un equip de professionals i de voluntaris. Al final de cada curs publiquen la revista El Mussolet com a mostra de les evolucions. Alhora està enllestint els tràmits i requisits per esdevenir Centre de Formació de Persones Adultes reglat.\nEn formació no reglada s’ofereixen dos programes. El primer de Formació Bàsica i Instrumental: Nivell 1-2 per a no alfabetitzats en llengües llatines (escriptura, oralitat, lectura comprensiva i càlcul), Nivell 3 per a persones neolectors (lectura comprensiva, escriptura creativa, ortografia i gramàtica, càlcul i eines TIC) i Oral Nivell 3 per a persones neolectores (gramàtica bàsica i llengua castellana oral). El segon de Formació Continuada-Català (Lectura, Escriptura creativa i Conversa oral-nivell inicial).\nEn formació reglada hi ha cursos d’Espanyol com a Llengua Estrangera (Nivells A1, A2, B1 i B2 i tallers de conversa de diferents nivells) i el Programa d’Acollida i Coneixement de l’Entorn-PACE amb activitats complementàries a la formació per afavorir l’intercanvi i la relació entre l’alumnat, el coneixement de la cultura popular i tradicional catalana, per donar a conèixer els recursos i serveis del municipi i, per promoure una educació per la salut i el treball.\nArxivat com a: Baix Empordà, Serveis, Societat Etiquetat com a: aula d'adults, Castell-Platja d’Aro, formació, preinscripció, serveis, societat


Obertes les inscripcions pels Premis Literaris de Cassà\nEls Premis Literaris de Cassà tenen una llarga trajectòria i reconeixement ja que els va organitzar la Colla Excursionista de Cassà per primera vegada l'any 1967. En aquell moment, es van convertir amb els Premis Literaris més antics de la demarcació de Girona juntament amb els Recull de Blanes. Escriptors reconeguts com Vicenç Villatoro o Rafael Vallbona els van guanyar a l'inici de la seva carrera literària.\nAra arriben a la 53a edició. Les inscripcions ja estan obertes.\nLes categories dels Premis Literaris de Cassà són les següents:\n1. Correlletres de narrativa i poesia. Consulteu les bases AQUÍ.\n2. Escolars dels centres educatius de Cassà de 5è i 6è (només hi participen els centres educatius de Cassà)\n3. Escolars dels centres educatius de Cassà de 3r i 4t d'ESO (només hi participen els centres educatius de Cassà)\nEls interessats en participar a la categoria de Correlletres de narrativa o Correlletres de poesia Xavier Carbó poden inscriure's fins al 20 de març de 2019 a través del formulari web: AQUÍ.\nL'organització confirmarà la seva inscripció amb una resposta a través del mateix canal.\nLa presentació del veredicte i l'entrega de premis tindrà lloc el 27 d'abril a les 17:30 h a la Sala Centre Recreatiu, en el marc de la Festa dels Premis Literaris 2019.


Agència Tributària:Informació tècnica sobre la selecció d'Idioma\nInformació tècnica sobre la selecció d'Idioma\nEn el lloc web de l'Agència Tributària s'oferixen dos tipus de serveis:Informació Tributària i Servicis Personalitzats.\nLa manera de seleccionar idioma serà la següent:\n1.Per a servicis d'Informació Tributària:\nTriar una de les opcions:Castellà, Català, Galego y Valencià o English, que figuren en l'angle superior dret del portal, per a seleccionar l'idioma castellà, català, gallec, valencià o anglés, respectivament, la qual farà efecte durant tota la sessió del navegador.\n2.Per a servicis Personalizados:\nExistixen dues possibilitats de selecció d'idioma:\nMitjançant la preferència d'idiomes del seu navegador.\nConfigurar el navegador amb les seues preferències d'idiomes, generant així una llista d'idiomes preferents, que tindrà efecte permanent (mentre no es modifique), tant per als servicis personalitzats del Web de l'Agència Tributària, com per a qualsevol altre Web multiidioma.\nMitjançant creació de cookie.\nTriar una de les opcions:Castellà, Català, Galego, Valencià, English que generarà una cookie (denominada "aeat-language") en el seu sistema que tindrà efecte fins que es modifique amb una nova elecció o s'esborre explícitament del seu PC.\nL'elecció d'idioma per este mètode tindrà prioritat sobre la llista de preferències d'idiomes del següent punt.\nEls servicis personalitzats seran oferits en l'idioma preferent de l'usuari sempre que siga possible, i en castellà quan no siga possible.


Relat "Els tres porquets (v.1.0)"\nInici > detall del relat: Els tres porquets (v.1.0)\n- 3608 Lectures\nRecordeu el conte dels tres porquets i el llop? Recordeu com corria el llop amb la cua entre cames, cremat i avergonyit? El veieu? Però el que no sabeu és el que deia entre dents, millor dit, entre ullals: "Un dia us ho tornaré amb escreix", mentre desapareixia dins la foscor dels boscos. El porquet Jorge, li va dir a la mare porqueta que volien córrer món, i ella amb posat trist els va dir que no badessin que el llop ferotge sempre era a l'aguait. En Jorge, el garrí més vellet va construir una granja molt segura a Mèrika, amb grans gratacels que el feien sentir-se indestructible i poderós. En Toni el porquet mitjà, vivia a Glanterra feliç i confiat, li agradaven les cases de camp més baixetes d'estil colonial plenes de catifes i amb molts miralls. En Pepet, matusser i escarransit, sempre seguia als seus germanets com el pollet a la gallina. Vivia a Gespania, feia i desfeia al seu gust, escampant confusió.\nD'aquella feta amb el llop, els tres porquets eren més entremaliats: saltironaven i jugaven amb la merda que vessaven provocant conflictes arreu del món i ningú era capaç d'impedir les seves malifetes. Tenien a tota la població de garrins d'ultramar ben acoquinada!\nSi reprenem el fil que hem esfilagarsat d'aquesta història, trobarem a en Bin, el llop. Recordeu el que va dir? doncs, tal dit tal fet. Replegant forces durant anys, va planejar la manera de destruir les granges dels tres porquets. Va crear un exèrcit de seguidors, que va anar disseminant allà on eren els garrins. Sempre observant en silenci, com ho faria una nina en un prestatge, es va adonar que era la d'en Jorge la que coïa el rovelló més preuat. I així va ser com sense previ avís i d'una revolada li'n va destruir les torres més altes. Els garrinets ploraven desconsolats, no havien tingut en compte les paraules de la seva mare i el llop els havia agafat per sorpresa. Ara ells s'hi havien de tornar, el joc no havia acabat\nperò això és una altra història molt llarga, que explicaré en una altra ocasió.\nL'he llegit pensant que potser seria un conte infantil per llegir-li al uanra. Ja veig que no.\nA George Orwell li agradaria aquest relat. O no té un objectiu semblant a la seva "Revolució a la granja"?\nAnima't a penjar els teus relats més recents, no? Vinga!\nSalut i felicitat, amiga de pàgines![Ofensiu]\nrnbonet | 11-01-2009\nI tant que en són de porquets!!![Ofensiu]\nLeela | 20-08-2008\nMolt bo aquest, si senyora!!!\nEl tuf d'aquests porquets es flaira arreu del món i tot per no voler escoltar les veus de l'experiència i actuar com uns garrins, infantils, entremaliats i eixalabrats! Molt ben trobat el símil, molt divertits els noms dels personatges i on habiten i molt aguda la idea... potser podries refer més contes en aquesta clau d'humor (en fa falta molt d'humor sobretot en aquests àmbits 'polítics').\nRecorde el repte...[Ofensiu]\nrnbonet | 27-11-2007\n...i recorde la història!\nSimple i complexa alhora, com aquella dels tres porquets original. Aquesta, però, més 'civilitzada', i per tant, amb més 'significats' possibles -per no dir, xicona, amb un 'missatge actual gens amagat'... o potser amb una 'lleteta' que ja l'hagués empescada ja... i l'hagués escrita.\nUna història de les que m'agraden!!! I ja ho saps: a escriure... i a pintar!\nQuina colla de porcs![Ofensiu]\nNubada | 27-11-2007\nEt repetiré algunes de les coses que ja et vaig comentar en el repte: aquest relat és genial, molt ben trobat. Com qui parteix de la història que "diu que eren un ianqui, un anglès i un espanyol..." retrates de meravella els porquets (mai millor dit!) i els països que els han de suportar. I el llop... i els noms que els poses a tots plegats... molt bo, de debò!\n(Ah, d'això... ja vaig veure els "miralls", eh?)


L'esquerra guanya unes eleccions daneses marcades pel discurs antiimmigració\nBosch avisa des de catorze diaris que la legitimitat del Parlament Europeu perilla si veta Puigdemont, Comín i Junqueras\tBosch avisa des de catorze diaris que la legitimitat del Parlament Europeu perilla si veta Puigdemont, Comín i Junqueras\nL’esquerra guanya unes eleccions daneses marcades pel discurs antiimmigració\nEl bloc de dretes perd el control del Folketing després de la davallada electoral de la formació d'extrema dreta Partit Popular Danès\nEl bloc d’esquerres ha guanyat les eleccions daneses. El Partit Socialdemòcrata ha estat la formació més votada amb el 26,2% dels sufragis, pràcticament el mateix resultat que el 2015. El bloc d’esquerres ha aconseguit noranta-un escons, un per sobre de la majoria. En canvi, el bloc conservador, que fins ara ostentava el govern, només setanta-cinc.\nLes dretes han perdut el control del Folketing arran de la debacle electoral de l’extrema dreta. El Partit Popular Danès (PPD) ha passat del 21,1% del suport a només el 8,9%. La formació Kristian Thulesen ha estat la gran damnificada del viratge antiimmigratori dels socialdemòcrata i els liberals. De fet, el partit del primer ministre en funcions, Lars Lokke, ha guanyat nou escons més.\nVegeu ací els resultats:\nMette Frederiksen, líder dels socialdemòcrates, serà la nova primera ministra després d’un cicle conservador que només ha durat quatre anys. De totes maneres, no tot han estat bones notícies per al principal partit. El seu viratge antiimigratori li ha provocat un lleu descens en el vot i ha donat ales al centrista Partit Social Liberal i el Partit Socialista, que gairebé han duplicat els suports.


La comitiva de Pedro Sánchez obstaculitza l'accés a urgències de Sant Pau prop de mitja hora\nPersonal sanitari a l'Hospital de Sant Pau da la rebuda de Pedro Sánchez / Europa Press (David Zorrakino)\nLa plana major de la direcció de l'hospital ha plantat el president espanyol per considerar que feia "una visita privada" perquè només volia veure un policia nacional i cap altre ferit\nper David Cobo 21 d’octubre de 2019 15:06 Última actualització: 18:55\nLa visita del president del govern espanyol en funcions, Pedro Sánchez, ha suposat que s'entorpís l'accés a Urgències de l'Hospital de Sant Pau durant prop de mitja hora, han informat fonts de la conselleria de Salut. La decisió d'aparcar els cotxes oficials a aquesta part del centre, en comptes de fer-ho a l'entrada, ha estat de la comitiva presidencial i ha agafat per sorpresa el mateix hospital.\nAixí, els vehicles han quedat estacionats durant tota la visita a un espai clau en cas d'una urgència mèdica. Si diverses ambulàncies haguessin hagut d'entrar o sortir ràpidament per un succés greu, fonts del departament de Salut destaquen que la comitiva del president podria haver dificultat l'atenció mèdica.\nLa comitiva de Pedro Sánchez bloqueando el acceso a urgencias del hospital de Sant Pau, raitnau. No puede dejar el coche en el parking como todo hijo de vecino? pic.twitter.com/Qw2K1MWh03\n— xapo ortega (@xapo_) October 21, 2019\nDe fet, aquest no ha estat l'únic aspecte de la visita de Sánchez que ha indignat la conselleria. La plana major de la direcció de l'Hospital de Sant Pau, en una decisió coordinada amb Salut, ja havia decidit fer el buit a Pedro Sánchez. El motiu és que s'ha considerat que es tractava d'una visita privada, ja que Sánchez ha deixat clar des del primer moment que volia veure únicament un policia nacional i cap altre ferit, han insistit les fonts del departament d'Alba Vergés.\nÚnicament estaven preparats a l'entrada de l'edifici dos membres de rang baix de l'equip de direcció de l'hospital amb la missió de supervisar que l'estància de Sánchez no alterés la normalitat del funcionament del centre hospitalari. Aquests representants, però, no han vist a venir la improvisació de la comitiva del president espanyol en funcions. Finalment, però, qui ha acompanyat el màxim mandatari del govern a l'Estat ha estat l'equip mèdic que porta el cas de l'antiavalot de la Policia Nacional ingressat. Portaveus de l'hospital, contactats també per aquest diari, remeten al posicionament de Salut.\nL'arribada de Pedro Sánchez\nUn vídeo cedit mostra el passadís que el personal sanitari li ha fet al president en funcions, deixant-li ben clar que no compartien la seva posició sobre el conflicte entre Catalunya i Espanya. Desenes de professionals situats al passadís d'accés a l'aparcament l'han escridassat durant tot el trajecte fins al cotxe oficial, amb crits constants de "llibertat presos polítics". Una veu femenina li crida també "parli, si us plau, parli!" i una veu masculina va més enllà i li dedica algun insult com "cabrón o "covard".\nUn altre vídeo retrata un altre moment d'escridassada al mateix hospital per part del personal sanitari de Sant Pau. "Pocavergonya, pocavergonya!" i "llibertat, presos polítics" són alguns dels crits que ha sentit el president del govern espanyol en funcions aquest migdia quan ha sortit de visitar un antiavalot de la Policia Nacional.\nMalestar a la conselleria per la visita selectiva\nA més, la consellera de Salut, Alba Vergés, ha criticat que Pedro Sánchez només hagi vingut a veure "los suyos" mentre aquí s'atén "tothom". "El nostre sistema i els nostres professionals no discriminen", ha reblat també la consellera.\nEl retret de Vergés situa, a més, el malestar general del govern de la Generalitat de Catalunya amb l'executiu espanyol en funcions. Sobretot després que Sánchez no respongués quan el president català, Quim Torra, li va trucar. "Tenen un problema polític i no agafa ni el telèfon", ha expressat la consellera. Per acabar d'adobar-ho, aquest matí, l'alcaldessa Ada Colau ha anunciat que a ella sí li ha trucat, Pedro Sánchez. Segons l'alcaldessa, el líder socialista "s’ha interessat per com està la ciutat".\nLa Moncloa ven la seva versió\nEl govern en funcions de l'Estat, en canvi, ha mostrat una imatge idílica de Pedro Sánchez visitant un policia nacional ferit a l'hospital, sense protestes ni crits. A través del perfil de Twitter de la Moncloa, ha difós un vídeo de Sánchez sense especificar si correspon a Sant Pau o a l'hospital del Sagrat Cor, que també ha visitat aquest dilluns. En aquesta grabació, Sánchez apareix encaixant mans i escoltant les explicacions dels metges sense cap escridassada.\n"Pocavergonya!": Pedro Sánchez, escridassat per personal sanitari a Sant Pau\nPedro Sánchez truca a Colau després de no agafar el telèfon a Torra\nPauline Fa 3 mesos\nFelicitacions a l' equip de Sant Pau, tothom hauria d'actuar igual. Molt bé el tracte que ha rebut aquest cretí anomenat pedro sanchez.\nY estos fanáticos, ¿ atienden a los enfermos con la misma profesionalidad?. Fa 3 mesos\nGran duda, están llenos de odio.\nalmogaver Fa 3 mesos\naquest mamarratxo acaba de confirmar el que nosaltres diem: Com que no son espanyols, no té cap obligació de visitar-los Aixi m'agrada, que ho vagi entenent


Centre Òptic Eivissa\nInici | Establiments | Centre Òptic Eivissa\nPlaça d’Eivissa, 5\nCentre Òptic Eivissa, vàrem néixer fa molts anys enrere, allà pel desembre de 1988 amb entusiasme, ganes… Disposàvem d’una idea inicial de donar un servei, de dedicar-nos a allò que volíem i que ens havíem format professionalment. Gràcies a la ubicació del nostre centre, al cor del districte d’Horta, hem pogut amb el pas dels anys tenir una identitat, la identitat de ser pràcticament l’òptica del barri, on venen els clients amb inquietuds, amb malestars… entre ells, el neguit de la vista.\nAmb ells hem après i estem orgullosos de que es senten com a casa, seuen i estan còmodes.\nDirigim l’òptica el Mario i la Cristina; Mario Pérez Arnau òptic optometrista col·legiat núm. 3708 i audioprotesista titulat que s’encarrega de tota la part tècnica juntament amb la venda i assessorament, i la Cristina que les seves funcions són la compra i venda d’articles, així com l’administració del centre que dirigeixen conjuntament.\nSom especialistes en problemes visuals i auditius; l’experiència és un grau, i el nostre èxit és gairebé del 100%.\nDefensem el valor de l’òptica independent davant de multinacionals i franquícies, on hi ha una gran manca de professionalitat tot i tenir un gran posicionament econòmic junt amb la publicitat de que disposen.\nEns presentem com a professionals on t’ajudarem i assessorament en tot el que et sigui necessari, personalitzant per a cada persona/client individualment.\nLa nostra filosofia és que som persones individuals amb unes mancances i necessitats, que depenen de la situació individual de cadascú, per la qual cosa estudiem cada cas, buscant la millor solució per a cada client.\nEls anys de professió ens donen un gran coneixement del mercat en solucions òptiques juntament amb la gran diversitat d’opcions.\nSom especialistes en la detecció de problemes visuals, tant en adults com en nens, sent aquests darrers els que ens donen una major satisfacció per l’èxit assolit.\nSent una òptica independent, disposem de la possibilitat de tenir una àmplia gamma de models, des de la més econòmica a la més sofisticada passant per models esportius, tant per a la bicicleta, vela, esquí, etc.\nTambé tenim un elevat èxit tant en l’adaptació de lents de contacte (des de mono focals fins a progressives) i amb adaptació de vidres progressius.\nEn el nostre centre treballem de manera meticulosa fent un complert examen visual, instal·lació de les muntures amb seus vidres corresponents, passant per la venda i assessorament personalitzat; tant mateix disposem de taller d’òptica en el mateix centre.\nEn el apartat auditiu, també oferim els nostres serveis en la venda d’audiòfons, així com el manteniment i reparació en cas d’avaria .\nRevisions de la vista\nT' oferim una revisió per comprovar l'estat de la teva visió de la mà d'els nostres òptics-optometristes. Valorarem la teva capacitat visual realitzant un test d'agudesa visual per comprovar l'estat de la teva visió actual i t'aconsellarem la millor solució per als teus ulls.\nLa nostra experiència i formació et garanteix una adaptació que preservarà la teva salut. Farem una avaluació acurada de la teva estructura ocular, de la qualitat de la llàgrima i el valor refractiu. Així, en funció dels resultats obtinguts, et recomanarem la lent més adequada per al teu cas particular.\nEt recomanem un exàmen visual complet de la vista, de manera periódica per prevenir o detectar en una fase primerenca qualsevol malaltia que pugui comprometre la teva visió. En molts casos, aquest tipus d'examen pot ser l'única manera de diagnosticar a temps malalties realment importants.\nDilluns 09:30 - 13:3016:30 - 20:00\nDimarts 09:30 - 13:3016:30 - 20:00\nDimecres 09:30 - 13:3016:30 - 20:00\nPromoció de Black Friday a Centre Òptic Eivissa\nOfertes i promocions a Centre Òptic Eivissa\nMuntures Calvin Klein en promoció


La Llibreria Index se suma a la campanya “Fas 6 anys, tria un llibre” – Vilassar Ràdio\nFins el proper 30 de novembre, la Llibreria Índex de Vilassar de Mar se suma a la campanya de la Generalitat de Catalunya anomenada Fas 6 anys, tria un llibre. Índex et convida a visitar la botiga i endur-te el teu llibre. L’objectiu és estimular els hàbits de lectura entre els més petits i petites de la casa.\nLa campanya Fas 6 anys tria un llibre aposta perquè els nens i nenes descobreixin les llibreries de la mà d’un adult i aprenguin a valorar els llibres. Per tant, si a casa hi ha nens i nenes que aquest 2020 han fet o faran sis anys, estigues atent a la bústia. Rebràs una targeta en la qual et convidaran a visitar la llibreria més propera.\nUn cop a la llibreria Index, podràs bescanviar la targeta pel llibre infantil que més agradi als teus fills i filles per un import fins a 13 euros. En cas que l’import del llibre sigui superior, la diferencia l’ hauràs d’abonar tu.\nNotícia anterior‘La Pròrroga’ 19.10.2020\nSegüent notíciaOberta fins el 15 de desembre la campanya de vacunació contra la grip


Deixem La Paz amb l’objectiu d’arribar a la Isla del Sol, un dels bressols de la cultura Inca. Per arribar, fem un trajecte en bus que ens portarà a Copacabana, no pas a la platja brasilera, sinó a una ciutat boliviana mullada pel llac Titicaca, a 3.850 metres d’alçada, el llac més alt del món. Una curiositat un xic estranya, és que ara fa tot just any, estàvem a l’altra banda del llac, a la població peruana de Puno. A Copacabana trobem viatgers que han arribat des de Perú; nosaltres en canvi, amb la calma que ens agrada viatjar pels països, hem hagut de tornar a Barcelona, per un any més tard, tornar casi al mateix indret.\nEl viatge en sí no pot passar per alt com un pur tràmit, ja que en un moment del trajecte, hem de baixar del bus i passar en barca a l’altra banda del llac, cosa que per nosaltres no suposa un gran enrenou però...i el bus? La resposta ens la dona uns grans ferrys capaços de carregar un bus gran i una furgoneta al mateix viatge, tot un espectacle per la vista veient la precarietat en que els busos són transportats a l’altra banda sortejant les onades del llac sobre quatre fustes amb motor, que han rebut el nom de ferry.\nArribats a Copacabana, la marabunta d’estrangers ens dispersem pels diferents allotjaments. Copacabana és una ciutat dividida en dues parts. La part nord, on els residents hi fan vida amb el mercat, botigues i vivendes; i la part sud totalment enfocada al turisme, amb restaurants, bars que anuncien happy hours i terrasses amb vistes al llac al ritme de música chill out; tot acompanyat d’un clima propi d’aquestes alçades a l’altiplà bolivià: sol radiant de dia, i un fred que pela a la nit. Investiguem abans que tanquin, algú que a l’endemà ens porti a la Isla del Sol.\nDe bon matí enfilem camí en barca cap a la Isla del Sol. L’arribada a la part nord de la illa ens deixa a\nl’entrada d’un museu on el guia local, explica com sota les aigües del llac, hi ha una gran ciutat Inca que encara estan descobrint.Seguim el nostre recorregut amb calma, l’alçada i el sol es fan notar. La Isla del Sol té uns 3 quilòmetres de llarg, el terreny és muntanyós i ben pelat de vegetació. Fem camí per la part nord de l’illa meravellats pel paisatge, fins arribar al lloc sagrat dels Inques, la pedra que dóna nom al llac, la pedra (titi) del puma (caca). L’illa deixa veure els senyals del cultiu de la “papa” amb les terrasses que hi ha per tot arreu amb un elaborat sistema de drenatge entre elles per aprofitar l’aigua al màxim. El camí passa per racons paradisíacs que barregen l’aigua turquesa amb les muntanyes pelades i amb un teló de fons immillorable, els “nevados” de 6.000 metres dels Andes.\nRealment un pot sentir com aquest lloc és un indret màgic, no només pel paisatge, sinó per la seva ubicació astronòmica. La illa és el lloc on el Sol (Inti pels inques) tenia tot el protagonisme degut a l’alineació perfecta en els solsticis i és per això que va ser lloc sagrat per tota la civilització del moment. El lloc que aglutina tota aquesta transcendència és la pedra sagrada on es produeix una renovació energètica per tothom qui entra en contacte amb ella. Nosaltres no dubtem i contactem amb la pedra intentant sentir allò que la font d’energia més potent de l’univers ens vulgui transmetre. En aquella pedra se celebra cada any l’arribada del solstici d’estiu amb una gran festa i importants celebracions dels pobles Quechua i Aymara, que són qui habiten l’illa.\nEns queda un matí abans de tornar a La Paz i fem una altra visita obligada a Copacabana, el Santuari de la verge de Copacabana. A priori, pot semblar un santuari més com els que abunden a qualsevol població però ho deixa de ser en el moment que tothom qui es compra un cotxe a La Paz, fa tot el periple que hem explicat, per venir a Copacabana a que el cotxe sigui beneït per la verge. Per aquesta raó és que ens trobem a la porta del santuari una fila de cotxes que esperen el seu torn perquè la benedicció caigui sobre les quatre rodes. Un cop sabut això, observem que els cotxes i altres tipus de vehicles, porten en un lloc o un altre, una imatge de la verge de Copacabana al seu interior.\nAl migdia, la marabunta de nou de turistes, s’apleguen al voltant de la cantonada que fa d’estació de busos i es reparteixen en els diferents transports. Com sempre passa en aquests llocs, l’esperit viatjer brolla per tot arreu. Uns cap a Puno, altres cap a Arequipa, altres cap a Cuzco directament...i així diferents històries s’amaguen rere cada motxilla. Nosaltres, retornem a La Paz com a pont abans de marxar a Cochabamba fugint una mica del fred i cercant una ciutat plana.\nBolivia Incas Isla del Sol Llac Titicaca Viatges


Monitor Interactiu Optoma 3751RK 65" i 75" 4k\nCol·laboració sòlida, àmplies opcions de connectivitat i un disseny centrat en el valor. Combinant l’última tecnologia i replet de tot el que requereix una aula o una empresa, les pantalles de la sèrie Creative Touch oferexien totes les funcionalitats i capacitat de la processament necessaris per a crear, educar i col·laborar\nResolució Ultra HD\nOptoma TeamShare: Pissarra Blanca i anotació\nEina de col·laboració TapCast Pro\nOptoma File Manager (Gestor de Arxuis)\nCertificació TÜV, llum blava de baixa intensitat\nMostri i comparteixi contingut de manera sense fil en una pantalla gran sense cap maquinari addiocional utilitzant l aplicació TapCast.\nAmb funcions potents i una interfície intuïtiva, Optoma File Manager permet als usuaris administrar arxius i carpetes. els usuaris també poden accedir a unitats en el núvol, navegar, crear, canviar el nom, copiar, moure i eliminar arxius\nCompartir creativitats és molt fàcil amb una pissarra llista per a usar i eines d'anotació integrades que formaten la col·laboració\nOfficeSuite li permet veure, editar i crear fàcilment documents Word, Excel i PowerPoint i realitzar operacions avançades de PDF.\nLa manera incorporada de llum blava baixa ajuda a reduir la fatiga visual i el cansament en minimitzar la sortida de llum blava de la pantalla.\nEl sensor de llum ambiental incorporat detecta la quantitat de llum ambiental que envolta el panell i ajusta la pantalla en conseqüència per garantir una quantitat d'imatge òptima i la millor experiència de visualització possible.\nL'aplicació també actua com un mouse i teclat sense fils permetent-li controlar el seu projector.\nQuè es TapCast Pro?\nLa sèrie 3 de Optoma Creative Touch incorpora una funció d'enregistrament de vídeo que permet als ponents gravar les seves conferències o negocis per a poder veure-ho de nou mes avanci.\nEl manera Dual App Mode et permet veure dues aplicacions en el teu dispositiu a mateix temps, Si està intentant copiar i pegar text d'una aplicació a una altra o desitja veure un vídeo mentre escaneja document d'Office, per fe-lo amb Made Dual App\nAmb més de vuit milions de píxels, la resolució Ultra HD 4K ofereix quatre vegades més detalls que la resolució Full HD, per a oferir imatges més nítides, reals i colors més rics, permetent-li asseure's més prop de la pantalla i gaudir d'una experiència més immersiva.\nEmeti fàcilment la pantalla de seu dispositiu Android, iOS, Windows, MacOS i Chrome amb solo tocar un botó.\nO enviï documents, imatge o videos emmagatzemats en el seu dispositiu mòbil o computadora portàtil de manera sense fil.


Rahola fulmina Anna Grau i el seu xou a TV3 des de Madrid: "ara vens d'angelet"\nBarcelona. Diumenge, 10 de gener de 2021. 10:46\nActualitzat Diumenge, 10 de gener de 2021. 10:46\nFilomena ha jugat les seves cartes: Anna Grau, nova número 2 de Ciutadans a les eleccions al Parlament de Catalunya, no ha pogut ser al plató del 'Preguntes Freqüents' de TV3. La neu ha impedit a la periodista (o experiodista, no ho tenim gaire clar) sortir de casa i enfilar direcció Sant Joan Despí. Neu que queia, i a dojo, a 650 quilòmetres de distància. Exacte, a Madrid, on viu la gironina que es postula per governar Catalunya. Curiós: Rivera i Arrimadas van deixar el país per triomfar a la política espanyola, i els resultats són els que són. Ara giren la truita i fitxen catalans a la capital de l'estat, a veure si esgarrapen algun vot furtiu de VOX o PP. Sigui com sigui, les inclemències meteorològiques no han acabat de fer feliços molts espectadors del programa de Cris Puig, que havien inundat les xarxes socials amb la seva repulsa a la presència de Grau a TV3. Hi va ser. No volia perdre l'oportunitat de sortir a la tele, ni que fos per videconferència.\nAnna Grau convidada des de Madrid a FAQS / TV3\nAnna Grau, número 2 de Ciutadans a Catalunya que viu a Madrid / TV3\nAmb Grau a plató la topada és pràcticament inevitable. Per molt que vengui discursos d'aroma victimista ("he patit atacs per informar", deia, sobre esbombar mentides sobre espionatge a patis d'escola), només li compren el discurs els de la seva parròquia. És una experta en la confrontació, i va anar contra Pilar Rahola a les primeres de canvi, intentant desacreditar-la de forma cínica: "la tinc un gran respecte". La Pilar va estar magistral, deixant clar que ella sí separa la part personal de la política: "que li vagi malament en la política. Tot el que aconsegueixin serà dolent per a Catalunya. Forma part d'un partit duríssim que ens ha massacrat, que a més ha defensat la repressió". Grau la intentava tallar al seu estil, i Rahola va acabar per dir prou: "ara es una germaneta de la caritat. Que no vingui aquí d'angelet, home. No em cal el teu respecte. Estàs defensant les posicions més brutals que s'han vist a Catalunya des del lerrouxisme". El nou fitxatge taronja continuava a la seva: "...que puguis sortir a la tele tant com vols". La rèplica, sensacional: "Sí dona, perquè a tu no t'agrada sortir a la tele... No et preocupis, que ara sortiràs cada dia a l'Ana Rosa, a Antena 3... a Ciutadans us donen totes les teles que vulgueu." Cristina Puig posava punt final al debat, però Grau tornava a demostrar que d'encaixar, no en sap gaire: "pren-te una til·la". Rahola: "Estic molt tranquil·la. Això no vol dir que no posi tota la passió que vulgui en la defensa de les meves idees. I tu agredeixes les meves idees". Així és.\nPots veure el moment a partir de 1h43'40'':\nNo deixa de ser ben curiós que la Grau intenta menystenir-ne quan no em té davant. Mentre he estat a plató anava de gata maula. I a sobre fent-se la víctima. Quina barra! #FAQSfrozenTV3\nPilar Rahola tipa d'Anna Grau, convidada des de Madrid a FAQS / TV3\nMolt bé la @RaholaOficial que posa al seu lloc a Anna Grau i a Ciudadanos! Ja n'hi ha prou de blanquejar el lerrouxisme! #FAQSfrozenTV3 @FAQSTV3 pic.twitter.com/slk0qy6ygI\n— Junts per la Independència !!🎗 (@DespertaFerro11) January 9, 2021\nEntre tu i en @jordibarbeta ( els partits agafen el k keda o el k troben)ha kedat ben lluïda..enderrocará c’s tota soleta...\n— tetesar (@tetesar) January 9, 2021\n@annagrauarias et podria dir pocavergonya, com tu li has dit a @RaholaOficial, però com dius tu, no cal, tu et soleta et descrius!!! #FAQSfrozenTV3\n— Cristina #Freedom 🎗🎗🎗🎗🎗🎗🎗🎗🎗 (@BonfillCristina) January 9, 2021\nDiu que hi ha espies a les escoles catalanes, per vigilar que els nens no parlin castellà....i la ftxen com a segona de llista. Algu ha fet mai psicotecnics a la gent de cs?\n— Toni Nereo (@ToniNereo) January 10, 2021\nUna cosa sí s'ha de reconèixer: la nova incorporació de Ciutadans és digna representant de l'estil Arrimadas. El cromo Roldán ha estat reemplaçat per un de més agressiu. D'aquí al 14 de febrer, tindrem ocasió de comprovar-ho amb escreix.\nTelevisió Marta López ensenya els 3 fills fent publicitat a la xarxa: Jorge, Teyo i Javier Jokin Buesa\nFamosos Disculpes del català Juan Muñoz, cruel amb José Mota. Admet que anava begut Jokin Buesa


query_builder 19 juliol 2012 12:13\nSegons el mapa diari de perill d’incendi forestal que elabora la Direcció General del Medi Natural i Biodiversitat es manté el perill d’incendi, en general, es manté. Domina el perill alt i trobem perill molt alt cap a l’interior de les Terres de l’Ebre, Catalunya central i, més puntualment, a Ponent i l’interior de Girona. El perill baix resta limitat cap al Pirineu més occidental.\n• • Molta precaució, el perill d’incendi s’ha agreujat i cal extremar la prudència, sobretot des de les 12h i fins les 20h. Vigilar molt qualsevol activitat en zones forestals i en el seu perímetre i particularment les que puguin provocar guspires.\n• No circuleu amb vehicles fora dels camins autoritzats, ni els estacioneu sobre herbes seques.\n• Si veieu un incendi, aviseu urgentment al 112 o a l’autoritat més propera.\n• Informeu-vos del perill d’incendi al web o a través del 012.\n• Un comportament responsable és la millor mesura per evitar els incendis forestals.\nL’incendi a Calders (Bages) està controlat des d’ahir a les 20:30h aproximadament.\nDavant l’episodi d’aire de sud sec i calent que afecta Catalunya, els Bombers de la Generalitat es mantenen amatents pel risc acumulat i la sequera. Excepte a les zones costeres, a la resta del país les humitats no s’han recuperat durant la nit i això incrementa la disponibilitat del combustible als boscos i zones de vegetació.\nTenint en compte aquest escenari de risc distribuït a gairebé totes les comarques catalanes, es preveuen rutes de vigilància terrestre de les unitats GRAF (Grup d’Activitats Forestals) i EPAF (Equip de Prevenció Activa Forestal) del cos de Bombers de la Generalitat.\nCal destacar que avui, d’acord amb el Servei Meteorològic de Catalunya, serà un dia assolellat, a la tarda creixeran nuvolades al Pirineu i Prepirineu sense precipitació. Al final del dia creixeran núvols baixos al litoral i prelitoral sud.\nLes temperatures baixaran respecta ahir. Les temperatures oscil·laran entre els 27 i 32ºC al litoral i entre els 34 i 39º C a ponent, interior de les terres de l’Ebre i al Prepirineu occidental i entre els 31 i 36º a la resta del territori.\nEl vent serà de component sud i est al litoral i prelitoral i de component sud a la resta de l’interior, bufarà arreu entre fluix i moderat. Al final del dia es reforçarà vent de sud a les Terres de l’Ebre..\nLa humitat es mantindrà baixa a l’interior entre 15-20% i al litoral entre 50-70%\nHi ha un avís de situació de risc per calor per avui que afectarà sobretot a les comarques de l’interior del país entre les 14:00 a les 20:00h.\nLa Direcció general de Protecció Civil ha posat el Pla especial d’emergències per incendis forestals de Catalunya (INFOCAT) en fase de Prealerta durant el dia d'avui, d’acord amb el risc d’incendi forestal a les comarques (per demarcacions) següents:\nGirona: Alt Empordà, Baix Empordà, Gironès, La Selva i Pla de l’Estany\nBarcelona: Alt Penedès, Baix Llobregat, Barcelonès, Garraf, Maresme, Vallès Occidental i Vallès Oriental\nCatalunya Central: Anoia, Bages, Osona i Solsonès\nTerres de l’Ebre: Baix Ebre, Ribera d’Ebre i Terra Alta.\nLleida: Garrigues, Noguera, Pla de l’Urgell, Segarra, Segrià i Urgell\nComparativa de la pluja acumulada durant el primer semestre de 2012 amb la mitjana dels últims 30 anys\nAquest mapa mostra la pluja acumulada al llarg del sis primers mesos del 2012 comparada amb la mitjana dels últims 30 anys del mateix període. Mostra que enguany ha plogut menys que la mitjana de les tres passades dècades\nJPG | 111


TRANSPORTS ARGELICH EMPRESA DE LOGISTICA LLEIDA MAGATZEM DE CONGELATS EMPRESA LOGISTICA BARCELONA ESPECIALISTES MERCADERIES CARRETERA FRIGORIFICS SERVEIS DE TRANSORTS I LOGISTICA INTEGRAL | Transports Argelich\nTRANSPORTS ARGELICH EMPRESA DE LOGISTICA LLEIDA MAGATZEM DE CONGELATS EMPRESA LOGISTICA BARCELONA ESPECIALISTES MERCADERIES CARRETERA FRIGORIFICS SERVEIS DE TRANSORTS I LOGISTICA INTEGRAL\nServei de transport complet\nEl nostre ventall de serveis de transport i logística cobreix serveis\nde transport en àmbit nacional i internacional, amb vehicles de diversos\ntipus per a poder satisfer les necessitats dels nostres clients.\nLOGIKFRED és el principal centre de magatzematge i distribució\nde ARGELICH per a completar els serveis de transport, formant\naixí un sistema de solucions integral.\nEl nostre grup d'empreses el formen uns 170 treballadors\nque garanteixen i aconsellen el millor a cada moment i que formen\npart de les diferents àrees de l'empresa.\nLa millor tecnologia\nEls nostres vehicles estan equipats amb les últimes tecnologies\nel que ens permet localitzar fàcilment el vehicle a cada moment.\nDisposem de taller propi amb servei 24h\nper a garantir la millor prestació.\nEl nostre ventall de serveis de transport cobreix serveis de transport en àmbit nacional i internacional, amb vehicles de diversos tipus per a poder satisfer les necessitats dels nostres clients.\nRealitzem rutes de Grupatge diàries de mercaderia refrigerada, amb recollides en les principals comarques productores de Lleida i Aragó, amb destinació als principals mercats de Barcelona, Madrid, Girona i Perpinyà.\nFred i picking\nLOGIKFRED és el principal centre de magatzematge i distribució de ARGELICH per a completar els serveis de transport, formant així un sistema de solucions integral.\nEl nostre ventall de serveis de transport i logística cobreix serveis de transport en àmbit nacional i internacional, amb vehicles de diversos tipus per a poder satisfer les necessitats dels nostres clients: lones, frigorífics, pisos mòbils, plataformes, també disposem de permís per a transportar residus alimentaris no perillosos. Transportem diferents mercaderies i ens adaptem a les necessitats dels nostres clients.\nFrigorífics amb termògraf, pisos mòbils, lones i plataformes.\nRealitzem transports des de Lleida fins a tota la Unió Europea.\nSistema integral que abasta des de la recollida i emmagatzematge en sec, refrigerat o congelat, fins a l'embalatge, etiquetatge i distribució en les millors condicions.\nGrupatges en fresc (zona Barcelona) i sec (zona Catalunya).\nTransport de mercaderies per carretera.\nEls nostres vehicles respecten el medi ambient, són EURO-5 i EURO-6C.\nEmpresa de logística integral\nDisponibilitat de flota 24 hores al dia, 365 dies a l'any.\nDoble conductor sempre que sigui necessari.\nInnovació tecnològica i compromís: tota la flota està localitzada per satèl·lit.\nTaller mecànic propi amb servei 24h.\nMolls carrega i descàrrega\nLOGIKFRED és el principal centre de magatzematge i distribució de ARGELICH per a completar els serveis de transport, formant així un sistema de solucions integral. El nostre magatzem i plataforma logística de Vila-sana (Lleida), abasta des de la recollida i emmagatzematge en sec, refrigerat o congelat, fins a l'embalatge, etiquetatge i distribució en les millors condicions. Amb tecnologia capdavantera i gran flexibilitat, LOGIKFRED s'ha convertit en líder en qualitat de servei i en un clar referent per a solucions de magatzematge a nivell nacional.\n9 cambres de conservació\nCambres de conservació a -22 °C amb una capacitat total de 33.000 palets.\n2 túnels estàtics de congelació\nTúnels estàtics de congelació amb capacitat de 60 tones cadascun a -40 °C.\nCambres dotades amb prestatgeries de paletización sobre bases mòbils i gestionades per radiofreqüència (RDFID), la qual cosa garanteix la traçabilitat del producte.\nFlexibilitat per a adaptar-se a qualsevol petició del client per a garantir la rapidesa i l'eficiència des que arriba la mercaderia fins al moment del seu lliurament.\nLíders en qualitat de servei: ISO 9001.\nGarantia de fred\nRegistres de temperatures accessibles per a totes les ubicacions.\nPots contactar amb nosaltres cridant al número de telèfon (+34) 973 603 141, enviant un correu electrònic a logistica@transportsargelich.com o bé enviant el següent formulari.\nHe llegit i accepto la Política de Privacitat d'aquest lloc web.\n15 maig 19\n29 març 19\n© Copyright Transports Argelich. Tots els drets reservats.


Consulteu els menús del menjador del 1r trimestre\nBy AFA Turonet 16/09/2021 16/09/2021 Uncategorized\nAquí podeu descarregar-vos els menús del menjador del primer trimestre:\nFull d’inscripció extra-escolars, acollida i handbol\nBy AFA Turonet 09/09/2021 09/09/2021 Extraescolar, Handbol\nEn els següents enllaços podeu descarregar-vos els fulls d’inscripció per a les activitats extra-escolars, l’acollida i l’handbol:\nInformació i inscripció Minihandbol\nNORMATIVA I CONDICIONS GENERALS:\n• Cal ser soci de l’AFA per inscriure’s a una activitat o servei de l’AFA. El full d’associació el podeu demanar al correu: afaturonet@gmail.com\n• S’ha d’estar al dia dels pagaments per inscriure’s\n• Per poder gaudir de les activitats de migdia caldrà que els alumnes es quedin a dinar a l’escola com a mínim el dia de l’activitat.\no Cal omplir totes les dades d’aquest full per inscrit, signar-lo i enviar-lo via correu electrònic a cada\n• Escacs: turonetescacs@gmail.com\no El pagament de la matricula es realitzarà via Entrapolis al link:\no El preu d’inscripció no es retornarà en cas que us esborreu de l’activitat.\no Els preus finals i les activitats que es puguin dur a terme dependran del nombre final d’inscrits.\no Totes les activitats estan subjectes a un mínim de nens per grup, i a un màxim en alguna d’elles. En cas de superar les places disponibles, es decidirà per ordre d’inscripció.\no En cas d’haver-hi alguna activitat que per excés de demanda de places quedin nens en llista d’espera, se seguirà un control d’assistència per tal de poder oferir aquesta plaça novament a un altre alumne.\n• PREUS, QUOTES I COBRAMENTS: Els preus i la matrícula apareixen al Quadre d’activitats extraescolars. L’activitat es cobra via domiciliació bancària.\n• BAIXES: Per donar-se de baixa cal avisar per escrit a la vocalia amb còpia a l’AFA almenys 15 dies abans de la següent quota. Un cop carregat un rebut, aquest no es retornarà. Si un nen o nena causa baixa durant el transcurs del trimestre, aquest es cobrarà íntegre. Penseu que la baixa pot causar perjudici a la resta d’inscrits, en aquests cassos es cobrarà la quota íntegra. Si el nombre de baixes impedís la viabilitat de l’activitat, es comunicarà les famílies inscrites per trobar solucions conjuntes o decidir l’anul·lació de l’activitat.\nLa inscripció comporta l’acceptació d’aquestes condicions. S’han establert aquestes condicions pel garantir el correcte desenvolupament de totes les activitats. Qualsevol incidència cal comunicar-la a la vocalia corresponent. Recordeu que disposeu també del correu afaturonet@gmail.com\nIMPORTANT: Tota la informació esta subjecta als canvis que puguin haver-hi, derivats de la situació de pandèmia (tant per part de l’AFA, com del proveïdor del servei).\nEl serveis de l’AFA pel curs 22-23 s’actualitzaran durant el mes juny 2022.\nOferta d’extra-escolars i incripcions curs 2021-2022\nBy AFA Turonet 03/09/2021 02/09/2021 Extraescolar, Uncategorized\nBenvolgudes famílies, bon inici de curs 2021-2022!\nEn aquest enllaç podeu consultar i descarregar-vos l’oferta d’activitats extra-escolars per al curs 2021-2022:\nInformació extraescolars i acollida C 2021 22 AFA TURONET\nI aquí podeu fer les vostres inscripcions, del 3 al 8 de setembre, a través de l’Entrapolis:\nINSCRIPCIONS ACTIVITATS EXTRA-ESCOLARS\nJa es pot encarregar l’equipament per a les sortides\nBy AFA Turonet 02/09/2021 02/09/2021 Uncategorized


El periodista Enric Alfonso guanya el primer premi del Concurs Literari Pratdip Llegendari\nEl seu relat de misteri, ‘La mà freda’, està ambientada en un gran centre comercial de bricolatge\nEl guanyador del premi, Enric Alonso CEDIDA\nDimarts, 24 Octubre 2017 17:34\nEl periodista vimbodinenc resident a Salou, Enric Alfonso, ha guanyat el primer premi del III Concurs Literari Pratdip Llegendari de relats de por i misteri, organitzat per l’associació del mateix nom amb el suport de l’ajuntament d’aquest municipi. El lliurament dels guardons es va dur a terme el 22 d’octubre, al Casals Municipal, en un acte públic en què també es va premiar Joan Pagan, en la categoria infantil, i Maria Isabel Gràcia i Ignasi Carsí com a finalistes de la categoria d’adults.\nL’obra guanyadora porta el nom ‘La mà freda’ i representa la primera incursió de l’autor en gènere de misteri. Està ambientada en un gran centre comercial de bricolatge i té com a protagonistes un nen d’onze anys i una enigmàtica dona de cabells rossos. El certamen literari s’emmarca en el festival familiar Pratdip Llegendari que celebrarà la seva quarta edició els dies 4 i 5 de novembre i que, un any més, omplirà de màgia i espectacle els carrers de la vila.\nEnric Alfonso (Vimbodí i Poblet, 1969) és periodista de professió. Ha treballat a Nou Diari, El Punt i La Vanguardia, i actualment és tècnic de comunicació a l’administració pública. Ha publicat diferents reculls de contes i d’articles periodístics, la novel·la ‘La guerra no era cap joc’ –basada en la vida del soldat de la Lleva del Biberó Màxim Calvo- i els llibres de gastronomia i territori ‘Cambrils’ i ‘Berguedà’, entre d’altres. Ha guanyat diversos premis literaris, entre els quals el Tinet de narrativa curta dels Premis Ciutat de Tarragona, el premi de prosa del certamen literari Sagrada Família, de Barcelona, o el premi de poesia Mossèn Ramon Muntanyola, de l’Espluga de Francolí.\nEl Teatret del Serrallo acollirà la nova mostra ‘PortAutors’\nEl Patronat de Turisme convoca el concurs de vídeos curts a Instagram “Rec Salou”


El Consell de Col·legis Veterinaris de Catalunya (COVC) ha elaborat una sèrie de recomanacions amb l'objectiu de facilitar el retorn de les mascotes i els seus propietaris a la rutina després d'unes vacances, especialment a l'estiu. A més de la revisió veterinària per detectar possibles malalties i obtenir el millor diagnòstic possible, es recomana parar atenció als possibles canvis en el comportament per actuar en conseqüència. Aquestes són les principals recomanacions i actuacions que cal tenir en compte:\n1. Retornar gradualment a les rutines. En general, el retorn a la rutina de les mascotes s'ha de fer de manera gradual, però amb fermesa, tenint en compte els bons hàbits. Durant el descans estival també se solen deixar a banda les rutines d'obediència i disciplina amb les mascotes, però a la tornada aquesta situació ha de canviar. Encara que desitgem gaudir al màxim fins a l'últim dia de vacances, cal recordar que les mascotes també necessiten temps per reordenar la conducta i els hàbits.\n2. Sistematitzar l’alimentació. Cal vigilar la manera d’alimentar les nostres mascotes, tornar establir les hores més adequades i en les quantitats acostumades. Per ordenar la sensació de gana que desperten les vacances convé repartir l'aliment diari en un major nombre de porcions, però de menor quantitat. D'aquesta manera, es disminueix l'ansietat que pot aparèixer quan el temps de repòs augmenta.\n3. Donar importància a la higiene. La higiene i neteja és un dels factors que més influeix en el comportament de les mascotes a la tornada de vacances: bany, tall d'ungles i raspallat de les dents són tasques fonamentals per a la salut dels animals de companyia.\n4. Rentar les joguines i accessoris. Cal rentar o canviar les joguines, els llits, la roba i qualsevol altre element que la nostra mascota hagi utilitzat durant les vacances a fora de casa. També cal realitzar una neteja profunda dels espais per dormir, menjar, jugar o fer les seves necessitats a la llar, amb la finalitat d'eliminar qualsevol hoste indesitjable, com ara puces i larves que porten o que s'hagin colat a cas durant l’absència.\n5. Tornar a l'activitat física habitual. Ja sigui gossos o gats, els horaris establerts per a les diferents activitats diàries han de ser una prioritat novament per evitar l'estrès o la depressió. Durant les vacances, els gossos solen practicar molta més activitat física, i després solen estar més en repòs. Per això, cal tractar d'incorporar gradualment totes aquelles activitats que es realitzaven abans, i tenir en compte que qualsevol modificació dràstica en la conducta que perduri per molt temps ha de ser considerada un senyal d'alarma.\n6. Observar atentament l’estat d’ànim. Cal fixar-se en el comportament de les mascotes quan tornen a l’entorn habitual. El que per a les persones suposa una tornada a la rutina, per a les mascotes suposa tornar a passar més hores sol a casa. L'ansietat per separació és un problema que es pot tractar amb bons resultats en la majoria dels casos. No obstant això, es tracta d'un procés llarg i amb possibles recaigudes. Si en tornar a casa els primers dies de feina es detecten objectes trencats, orina o no toca o algun veí ens avisa que ha sentit bordar, cal pensar que en l’ansietat que passa per la separació.\n7. Mantenir l’alerta davant possibles malalties. El més recomanable és començar amb una revisió veterinària completa de les mascotes, especialment després d’un període vocacional a l’estiu. Aquesta és l’única manera de descartar qualsevol afecció contreta en un ambient diferent. Cal parar especialment atenció a símptomes com ara: pèrdua de pes o de la gana, diarrees o vòmits, pèrdua de l'equilibri, desorientació o manca d'atenció, canvis en femta o orina, caiguda del pelatge o pèrdua de brillantor. Qualsevol d’aquests símptomes pot significar que alguna cosa no va bé.\n8. Retornar de vacances des de l'estranger. Entre les situacions específiques cal prestar molta cura al retorn o l’entrada de mascotes des de l'estranger, ja que cal seguir una sèrie de recomanacions específiques per evitar problemes. A més, si s’adquireixen animals durant les vacances a l’exterior, és important recordar que no es poden passar fronteres o controls duaners amb gossos, gats o fures de menys de tres mesos d'edat. En aquests casos, cal fer una visita obligada al veterinari del país d’origen per certificar que l’animal no té cap malaltia. A més, segons els casos i el país d’origen poden haver-hi proves veterinàries obligatòries.


Kien Bed & Breakfast Studio's Àmsterdam Països Baixos - Ofertes d'hotels amb els MILLORS DESCOMPTES EN LÍNIA\n"Perfect location, big cozy and clean room, awesome host! Hig..."\nTweede Weteringdwarsstraat 65, Amsterdam-Centre, Àmsterdam, Països Baixos - Veure al mapa\nExcepcional 9,4 (1649 comentaris)\nBarri Amsterdam-Centre Slotervaart Amsterdam-Centre Oud Zuid Amsterdam-Centre Amsterdam-Centre\nMés informació sobre Kien Bed & Breakfast Studio's\nEl Kien Bed & Breakfast Studio's ofereix internet Wi-Fi gratuïta al centre d'Amsterdam. La seva ubicació us permetrà desplaçar-vos còmodament per la ciutat, ja que la parada de tramvia més propera es troba a només 2 minuts. A la cuina trobareu productes per esmorzar gratuïts. Els estudis de planta oberta són espaiosos i lluminosos i tenen una decoració moderna amb trets holandesos. Els estudis del Kien Bed and Breakfast inclouen lavabo i dutxa privats i cuina. També disposen de te i cafè i d'estris per cuinar. Als voltants del Kien Bed & Breakfast Studio's trobareu molts bars i restaurants . A prop de l'establiment hi ha accés al transport públic. El Museu Van Gogh, el Vondelpark i el Rijksmuseum es troben a només 5 minuts a peu del Kien Bed and Breakfast Studios. La zona comercial de la ciutat també és a 5 minuts a peu. La plaça del Dam, que inclou el Palau Reial, és a només 10 minuts a peu.\nCal efectuar el pagament en efectiu en arribar. Les dades de la targeta de crèdit són necessàries només com a garantia de la reserva. En fer la reserva, cal que indiqueu l'hora prevista d'arribada a l'apartat de comentaris.


Tendències de futur a Internet a través d'experiències d'empreses - Citilab\nInici » Actualitat » Actualitat » Tendències de futur a Internet a través d’experiències d’empreses\nLa web del futur serà accessible a tothom?, Estem posant en joc la nostra privacitat amb el Cloud Computing? Aquestes qüestions i moltes altres més es debatran el dijous 25 de febrer a la jornada “Tendències tecnològiques en l’entorn web , que se celebrarà a la Unió Empresarial de l’Anoia.\nSergi Marcén, responsable del Pla TIC.cat de la Generalitat de Catalunya, i Jaume Balcells, membre de la junta directiva de TIC Anoia, donaran la benvinguda a les 18h a una jornada dinàmica on es reuniran professionals i experts per analitzar l’evolució de la Xarxa\nUpdate tecnològic a través d’experiències d’empresa\nAl llarg de l’esdeveniment es mostraran exemples reals d’empreses TIC catalanes que ajudaran a comprendre l’evolució dels principals àmbits tecnològics del sector. Amb aquest format s’abordaran temes com Cloud Computing, la Web Vertical, les Tecnologies d’Anàlisi del Comportament dels Usuaris a Internet i Entorns Colaborativos i es debatrà sobre tendències de futur a Internet.\nPau Garcia-Milà, cofundador d’eyeOS, obrirà la ronda d’exposicions amb experiències en Cloud Computing, paradigma que permet compartir recursos de computació a través de la Xarxa A continuació seguirà la xerrada de Marc Cuevas, fundador i CEO de Layers, sobre la Web vertical.\nEl soci i director general de Xperience Consulting, Javier Darriba, presentarà per la seva banda el “Test d’usuaris en remot” i el “Eye Tracking”, dues tècniques mitjançant les quals s’analitza el comportament de milers d’usuaris en una determinada web. Finalment, intervendrà Miguel Vidal, membre de Chief Technology Officer de TechIdeas.\nL’entrada és lliure fins a completar l’aforament. Els interessats en la jornada poden inscriure mitjançant el següent formulari.\n“Hem de convertir Catalunya en el primer país-laboratori del món, seguint el model de les xarxes socials”\nSebastià Sallent, director de la Fundació i2CAT, ho veu molt clar: “Internet és la primera xarxa on l’usuari n’és el protagonista. I no només això, sinó que l’usuari ens ha demostrat que ell també és capaç de produir continguts, softwares, models de negoci i, inclús, infraestructures”. “Però el més important no és que ho hagi fet, sinó com ho ha fet: mitjançant un sistema completament col·laboratiu, sumant esforços, en base a les conegudes xarxes socials”.\nEl Citilab acull, entre el 9 i el 13 de juliol i per cinquè any consecutiu, la Universitat d'Estiu de les Dones (UED), una universitat que té per objectiu oferir una formació alternativa en matèria d'igualtat de gènere que permeti actualitzar coneixements, intercanviar informació i opinions i analitzar, des de la perspectiva de gènere, temes d'actualitat que no sempre es tracten al llarg del curs acadèmic.\nTot és a punt a la cuina de l'Urban Labs. Fins darrera hora d'ahir anaven arribant nous projectes i grups per participar a Urban Labs, mentre l'omnipresent Enric Senabre feia mans i mànigues per tancar definitivament la convocatòria.\nFIRST LEGO League mou joves de tot Espanya en una apassionant Final a Barcelona


Junts pressiona Aragonès perquè no participi en la taula de diàleg si Sánchez no hi acudeix\nDesglaç entre administracions\nArtadi opina que la «responsabilitat» que funcioni el fòrum és d’ERC i el PSOE, els que el van impulsar\nA1-119581345.jpg / ACN\n13 de de setembre del 2021. 14:16\nLa taula de diàleg, que se celebrarà aquesta setmana a Barcelona, segueix sense data, sense ordre del dia i sense la confirmació si el president del Govern central, Pedro Sánchez, hi participarà. I, davant aquest escenari, creix l’escepticisme de Junts, que reclama al president Pere Aragonès que no hi acudeixi si el cap del Govern central no encapçala la seva delegació.\nLa portaveu de la formació, Elsa Artadi, ha defensat aquest dilluns, després d’una reunió de l’executiva del partit, que «per dignitat institucional» Aragonès hauria de decidir la seva presència segons el que faci Sánchez. «La decisió serà seva, però davant aquest menyspreu cap a les institucions catalanes hi hauria d’haver una resposta institucional de la Generalitat», ha assegurat.\nArtadi no ha detallat qui configurarà la delegació catalana, que estarà formada per sis persones, perquè precisament espera la confirmació del president de l’Executiu central. La presència del vicepresident Jordi Puigneró, per tant, també està en l’aire.\nLa líder postconvergent ha insistit que la taula de diàleg va sorgir d’un acord per la investidura de Sánchez entre ERC i el PSOE «d’esquena i en secret a l’independentisme» i, per tant, ha dit, «que funcioni és responsabilitat en primera instància dels quals la van pactar». Segons Artadi, el Govern espanyol «no té incentius per portar a terme una negociació creïble i seriosa», i la prova és que només s’ha fet una reunió, el febrer del 2020.\nGovern ERC Taula de diàleg sobre Catalunya Pere Aragonès Junts per Catalunya


epidèrmica que s'acompanyen de paraceratosi. L'associació amb els porus de les glàndules sudorípares, suggerides per la seva denominació, és en tot cas accidental. [...]\n192. lamel·la anellada\nSistema d'endomembranes format per una pila de sàculs aplanats que presenten unes interrupcions periòdicament disposades, d'un diàmetre similar al dels porus nuclears. Acostumen a trobar-se en les proximitats del nucli i són relativament freqüents en cèl·lules embrionàries, en cèl·lules de la línia [...]\nTipus de filtració, complementari de la diàlisi, que hom efectua emprant paper de filtre impregnat amb col·lodió o amb gelatina endurida. D'aquesta manera, hom arriba a unes mides de porus prou petites per a permetre la separació de substàncies en fase col·loidal. La ultrafiltració, per a [...]\n194. atrèsia bronquial\ns'acumula en el fons de sac i es constitueix una mucocele bronquial o bé es reabsorbeix i és reemplaçat per aire del parènquima pulmonar adjacent per mitjà dels porus alveolars de Kohn. [...]\n195. corpuscle gustatiu\nl'extrem lliure hi tenen un orifici, el porus gustatiu. Contenen dues classes de cèl·lules, les neuroepitelials gustatives i les de sosteniment. També són anomenats corpuscles de Schwalbe, bulbs gustatius, gemmes gustatives i calicles gustatius. [...]\nendoteli prim travessat per porus tancats per petits diafragmes; reben el nom de sinusoides fenestrats. En alguns mamífers, les cèl·lules endotelials que revesteixen els capil·lars hepàtics s'uneixen i se superposen en alguna zona, mentre que en d'altres resten separades; reben el nom de sinusoides [...]\nparets són constituïdes per l'endoteli, o epiteli pla d'una sola capa de cèl·lules, entre les quals hi ha els estomes o porus endotelials, i per la membrana basal, constituïda per teixit connectiu elàstic, que envolta el tub endotelial. Els perícits són uns elements cel·lulars ramificats que es [...]\n198. quist epidermoide\n. Es presenta en forma de node indolor, del color de la pell, tens, hemiesfèric, mòbil respecte als teixits subjacents, però adherent a la pell de sobre per mitjà de les restes del conducte glandular dilatat, el qual s'obre a la superfície cutània a través d'un porus petit, del qual pot fruir part del [...]


L'«escalf humà» del mercat de Sant Antoni\nLa presentadora Mari Pau Huguet connecta amb la seva infància i amb el públic sempre que passeja per aquest mercat, construït el 1882 i reformat el 2018\nDijous, 16/01/2020 - 13:47\nLa història del mercat de Sant Antoni està plena de xifres: una oferta comercial que inclou els 7 dies de la setmana, 231 parades entre alimentació, tèxtil i llibres, milers de quilos de mercaderia que diàriament circulen sota la seva estructura de ferro i, sobretot, centenars de persones que treballen en aquest mercat o que el visiten a tota hora. Però hi ha una cosa impossible de calcular: l’escalf humà que desprenen les frases «¿com estàs?», «¿què t’emportaràs avui?» o «¿a quant ho tens això o allò?». I és que, en un món cada vegada més individualista, la proximitat entre els comerciants i la seva clientela és un valor molt difícil de quantificar, com l’experiència televisiva de Mari Pau Huguet.\nLa presentadora de TV-3 davant l’entrada de Comte Borrell del mercat de Sant Antoni. / laura guerrero\nUn tresor al descobert\nQuan l’arquitecte Antoni Rovira i Trias va projectar el mercat, que ocupa l’illa situada entre Urgell, Tamarit, Borrell i Manso, pretenia assegurar el proveïment d’aliments als ciutadans d’aquella Barcelona en expansió d’Ildefons Cerdà. Potser Rovira no s’imaginava que, com un imant, el mercat també atrauria els venedors de tèxtils (Els Encants) i fins i tot els de llibres nous i utilitzats. Aquesta trilogia comercial ha sigut preservada en la reforma, que va culminar el 2018, i a més permet veure troballes arqueològiques com les restes de la Via Augusta romana, de la necròpolis i del baluard de Sant Antoni, majoritàriament accessibles al públic.\nLes restes de la Via Augusta romana durant la reforma del mercat. / daniel fernández\n«Ha quedat de foto», assegura Mari Pau Huguet mentre observa el flamant mercat de Sant Antoni. Tot i que matisa: «A les parades tot està tan ben col·locat que venen ganes de regirar-ho una mica perquè no sigui tan perfecte, com en el mercat de la meva infància». En aquell moment, el Ramon, un client que fa un cop d’ull al gènere en una parada, es presenta: «Mari Pau, et conec des de sempre, però mai havia pogut saludar-te en persona». I desenfunda el mòbil per immortalitzar la trobada amb un ‘selfie’. I ella, que assegura que no es cansa de conèixer gent interessant i voler continuar comunicant televisivament les seves històries, no ho dubta: «Per mi, el contacte humà del mercat és incomparable. Cridar frases com ara ‘¿Nena, què vols?’ és el que dona escalf a aquest lloc».\nMari Pau Huguet, vestida per la firma Sita Murt, contempla l’estructura del mercat de Sant Antoni. / laura guerrero\nSant Antoni, en números\nReformar-lo va costar uns 80 milions d’euros i es va trigar més (2009-18) que a construir-lo (1879-82). El seu disseny de centre octogonal amb quatre braços dialoga amb la geometria dels encreuaments de l’Eixample projectat per Ildefons Cerdà. Es tracta d’una estructura de ferro forjat a l’estil de Les Halles parisencs amb una coberta de fibrociment que va ser substituïda per 45.000 teules. La façana de rajoles té 7.500 peces, de les quals 700 són originals, i la resta segueixen el mateix disseny. Es va excavar un volum de 180.000 m2 per crear la planta -1 (espai comercial, veïnal, oficines, un pas a la fossa medieval i un espai museïtzat de l’antiga Via Augusta), les plantes -2 i -4 (aparcament) i la -3 (magatzems i zona logística).


Veles e-Vents: Kulebrot Galàctic 1. Lo Big-Bang-Bar, on tot comença\nAbril de 1999. Estic treballant a Canal Blau Informació TV de Vilanova i la Geltrú. Cada mati a les 8 o 1 quart de nou haig de passar la informació del trànsit per elaborar els microespais de informació de servei que nodreixen part de la programació de la tele, la radio i els butlletins municipals. Es una feina essencialment avorrida. Com un joc, cada dia en el correu electrònic que enviava amb la informació que facilitava la policia local vaig començar a inventar una historia, al principi sense massa solta ni volta... després tampoc es que prengués gaire sentit. El repte era introduir la paraula Trànsit (tant valia en català com en castellà) en un text qualsevol.\nGairebé des del primer moment la cosa es va encara cap a un relat episòdic de Ciència Ficció. L’ordinador des d’on escrivia els missatges estava en un magatzem de maquinària espatllada de la televisió. Escrivia envoltat de magnetoscopis u-matics i betacams, bateries, cintes de tots els formats, magnetòfons Revox i bateries i carregadors espatllats, peces de rodes dolly i tot un ampli catàleg d’endimaris i andròmines televisives.\nMolt ràpidament tots aquests objecte em van posseir i van començar a aparèixer reflectits en el text, ajudant a construir la narració. Un text que es declara obertament influenciat per la literatura esbojarrada d’Stefanno Benni. Però sobretot del mestre Douglas Adams.\nEl resultat fou aquest inacabat...\nLo Big Bang bar, on tot comença\nDimarts 20d’abril de 1999\nNa barreja a lleixiu i ferum de cafè omplia el local. Era olor de sis de la matinada, un aiguabarreig de netedat i començament, d’higiene i despertar.\nLes seves mans tallades pels anys i massa detergents van servir-lo sobre la barra. A l’ambient va començar també a barrejar-se l’olor de la primera cigarreta i el cognac barato.\n-Como va Trànsito?\n_ Pos yavé. Parriba i pabaho comolautobús, iendoiviniendo i no llegando a ningún lao. Yesque yo yastoy pa que m’aparquen.\nTránsito, la probre Tránsito passava per la vida tancada en aquella vella autovia de gots i ampolles que era barra del bar.\nNit de guàrdia a l'hidroport\nDimecres 21 d’abril de 1999\nVam romandre ocults durant no sé quantes hores. Al capvespre l’hidroport suspès sobre els mars de metà de Betelhause 3, proper al sistema estelar d’Alpha Centauri va enregistrar un descens en el trànsit coincidint amb la zona fosca que provocava l’alineació de les tres llunes boges de Betelhause que tenien la particularitat de canviar la seva òrbita aleatòriament quan el tercer Sol es ponia, entre TC 24’ 55’’ i TC 36 65’’, que en temps terrícola ve a ser cap a l’hora anglesa del te.\nTran va intentar sortir de l’amagatall, un munt de maletes extraviades amb un logotip que, no se perquè m'era familiar, un símbol groc i vermell on es podia llegir Iberia. Un guarda va estar a punt d’enxampar-lo. Tran era així, imprevisible. Ja en aquell internat de les llunes bessones Orpha i Na-toh havia fet de les pràctiques de risc una forma de viure. La miopia del guardià i el fet que els seus 13 ulls estiguessin mes interessats en aquell moment en les 6 mamelles retràctils d’una hostessa venusiana van impedir que fóssim descoberts. Li vaig dirigir una mirada assassina i li vaig recriminar el poc seny.\n- Tran! Zito! Vols que ens descobreixin ara?\nDijous 22 d’abril de 1999\nInforme de la cint B-12, trobat en una nau d’emergència i que ens ha obligat a iniciar aquesta missió que segons els informes dels tècnics, ben segur es impossible. La cinta està molt defectuosa però d’entre els drops hem pogut recuperar un fragment que ens ha alarmat molt.\n“la operació T.R.A.N.S.I.T.O. a punt. Indiqueu punt espai-temps i consigneu la transferència de l’eter iridiscent*\nJa ho teníem aquella operació i aquelles sigles únicament podien significar una cosa. I calia impedir-ho. Els flagertians havien iniciat una operació terrorista a gran escala per contaminar-nos a tots a través de la Transferència Reticular d’Antígens Nocius Sanitàriament Infectants i Tolerablement Obscens (T.R.A.N.S.I.T.O.)\n*Eter iridiscent: moneda de canvi intergalàctic molt preuada e intercanviable a totes les oficines de Intersta Thomas Cook Bank.\nAnna Hertzi fa nous amics\nEra improbable que aquella jornada es desenvolupés de forma imprevista.\nLa rutina formava part de la quotidianitat d’Anna.\nAnna Hertzi, no comptava amb que els U-matics havien decidit menysprear vilment 34 22`44’’ 77’’’ TC’s de treva pancòsmica i enviaven, en missió ultrasecreta pilots especials en naus ultralleugeres per avaluar l’opció d’un possible atac fins que no fos gaire final perquè sinó no tindrien amb qui anar a la grenya, que era el que realment omplia de contingut la seva inútil existència. Inútil existència perquè els U-matic havien perdut tant de temps en practicar la guerra que havien oblidat fer l’amor i la seva civilització havia aturat abruptament l’evolució. Massa grans i poc lleugers, amb continus problemes de establir un espai continu temporal, eren incapaços de recordar ni el TC de l’aniversari de la seva mare. Uns problemes de memòria que els feien oblidar pràcticament a l’instant la signatura de qualsevol acord de pau o treva, i per això, es clar, no tenien amics.\nAnna Hertzi no comptava amb els U-matics\nPerò la culpa va ser la sobtada decisió de netejar les golfes de casa seva. I de que Anna era, en el fons, una sentimental. I d’aquell estrany aparell amb dos ulls, boca plana i orelles giratòries que, quan les manipulaves feien parlar l’aparell.\nAixí va ser com Anna Hertzi va aconseguir fer-es uns nous amics sense cap interès en cultivar cap mena de reciprocitat envers aquest noble sentiment.\nAixí va ser com els U-matics van perdre el rastre de la seva patrulla especial.\nAixí va començar també un embolic de proporcions siderals, de fet, va ser un embolic de proporcions Transsiderals\nEls perills d'estar en l'ona\nDilluns, 26 d’abril de 1999\nEls efectes d’aquell agent contaminant eren fulminants.\nVòmits, diarrees, al·lucinacions de tota mena, però el pitjor era aquella insòlita addicció, espontània i sobtada a escolar musica de Raphael, una mena d’histriònic trobador del segle XX que va formar escola. El seu deixeble mes avantatjat va ser un jove aragonès amb nom de relat d’Emilio Salgari, un tal Bemburi o Bombury que va formar una secta musical d’emuladors de Raphael coneguda com los Heroïnòmanos del Silicio, Herodes del silencio o Heroes de Salustio o alguna cosa semblant.\nEl més difícil de tot va ser reconèixer la forma en que es transmetia el virus (T.R.A.N.S.I.T.O.). Finalment, els científics del Science Private Institute Dermatological Endemic Rare Malalties Anaerobian Neurobiologicals (SPIDERMAN) van trobar la clau. Precisament gràcies a l’estrany tipus de música que s’apoderava dels infectats.\nLa contaminació es produïa pel contacte amb les ones de baixa freqüència que s’emetien des d’un fals asteroide en òrbita captiva al voltant de la subestació espacial Lluís Companys IV. Eren ones de ràdio, un sistema primitiu de transmissió eficientment substituït per les ones de plasma. Les emissions es camuflaven sota aquesta música.\nEl primer símptoma de contaminació i indicar del contagi entre els afectats era un important desbaratament en el trànsit intestinal.\nSeguint el pas de Zebra\nDimarts 27 d'abril de 1999\nHavíem d’obtenir informació sobre la forma d’entrar al laboratori on es preparaven les emissions nocives de T.R.A.N.S.I.T.O. I calia fer-ho ràpid.\nTran, com sempre, no va trigar a trobar un contacte.\nCuriosament, Tran sempre contactava amb algú d’algun sexe contrari al seu i millor hauria de dir complementari al seu, excitantment complementari al seu per ser curosos i exactes amb el llenguatge.\nTambé curiosament, sempre que calia obtenir alguna informació ja havia d’escurar la meva butxaca emplenant la de qualsevol exemplar, mascle, de la biodiversa i sostenible immensitat de la galàxia.\nLa curiositat, en el seu paroxisme sempre regalava a Tran amb la informació desitjada per ell i alguna propina suplementària desitjada per mi i per qualsevol amb dos dits de front i tendències sexuals convencionals per l’època, és a dir, sense tenir gaires manies per la possible producció d’híbrids no desitjats que alteressin el natural ordre evolutiu de l’univers.\nLa ferum de Chanel-blu, el perfum que Dior va popularitzar per tot el quadrant nord de la via làctia a principis de TC 3.34’ 56’’ 09’’’ poc abans del small bang que va desintegrar part de la constel·lació d’Andròmeda i que alguns relacionaven ambles proves de fissió d’ones delta, donava un toc de classicisme al local i camuflava aquella evident estètica de casa de barrets del segle XXI. Decoració mes que previsible en un espai d’ingravidesa. Deien que en aquest estat els orgasmes dels clients es perllongaven durant hores i hores fins que es va descobrir que era un costum habitual en aquests recintes omplir els beuratges de tota mena de drogues sintètiques. La decoració del Big Bang Bar imitava un embús de llançadores taxi i bussos espacials en el nus d’enllaç dels anells de Saturn.\nPer allà transitava, mes aviat campava al seu aire, Zebra, Zebra Winge\nZebra, reina del Big Bang bar\nDimecres, 28 d’abril de 1999\nLa llum psicotròpica li esqueia molt be a Zebra.\nDe fet, qualsevol cosa que hagués portat li hauria escaigut de puta mare.\nTot i que en el nostre primer contacte la llum era pràcticament la única cosa que Zebra duia a sobre.\nZebra circulava amb gràcia servint copes simultàniament a les barres interiors d’aquell antre, d’aquella relíquia anacrònica que tot i la seva evident decadència gaudia d’una certa popularitat entre els baixos fons del galaxiport. La seva mobilitat la feia mes gasela que zebra en aquella selva d’estibadors de megacontenidors del galaxiport, molts d’ells tísics, per les emanacions de fluor de les grues dels molls de càrrega i molt poc fornits perquè els treball físic havia estat substituït per androides, més efectius i amb poques ànsies d’ofegar les penes en alcohol de les Perseides, cervesa d’Orió o vodka destil·lat a Io ( la lluna amb més ego de Júpiter).\nZebra lliscava, volava de barra en barra, gràcies a un mecanisme de cinta continua en moviment que la portava d’ací allà. Zebra, contràriament al que el seu nom podia indicar no era presa fàcil entre tant de carnívor afecat per tota mena d’ETS (especials traumes sentimentals). Regnava en la sabana del bar.\nL’únic detall que la separava de la fesomia de la resta dels mortals era la peculiar disposició de la melanina del seu organisme perfectament organitzada en franges harmoniosament curvilínies i alternes en blanc i negre. La que devia ser una llarguíssima cabellera es disposava trenada en forma de crinera sobre el cap i continuava esquena avall fins al punt en que la mirada ja feia estona que havia perdut l’oremus.\nZebra era un bell animal.\nLa música d’un Sitar inundava amb la llum psicotròpica el local.\nTran i jo vam seure a la barra.\nZebra, Tran i Jo a la barra.\nZebra, Tran, Sitar i jo a la barra.\nZebra, Tran, Sitar i res més.\nLa nit però va ser molt més llarga que el ritual d’aparellament dels Betacams que se sap quan comencen però mai en quin punt es troben i encara menys quan acaben.\nAvui, ves, embus\nDijous, 29 d'abril de 1999\nFeia 01 34’ 56’’ 12’’’ que durava aquella agonia. La laxitud dels embussos deprimia a Nick. El deprimia i el feia arribar tard. La culpa la tenia aquella estúpida mania de taller les principals xarxes de comunicació dimensionals estroncant el continu espai-temps per traslladar des de grans volums d’antimatèria procedents dels forats foscos.\nEls forats foscos no s’han de confondre amb el que es coneixia abans com a forats negres. Antigues i ignorats cultures es referien a ells com a forats negres en una mística i estúpida creença que contenien grans volums antimatèrics, fins que al final van descobrir que simplement eren negres perquè estaven o be il·luminats amb el cul o amb problemes de retard en el pagament a FEISIMA (Forces Energètiques Interestel·lars Sense Interès a Malgastar Àtoms Sintètics). L’antimatèria, com tothom sap molt bé, s’obté de les idees budes de contingut que queden surant en l’hiperespai perseguint partícules subatòmiques o atrapades en els intersticis dels neutrins, després d’una campanya electoral, els arxiconeguts espais , zones o forats foscos.\nMassa sovint s’utilitzaven els canals de comunicació espai-temporals per a fer passar des d’antimatèria fins al trasllat de supernoves d’una galàxia a una altra per generar nous ecosistemes galàctics. Quan això passava s’interrompien les línies de comunicació, les naus no podien agafar l’hiperespai sense risc de trobar-se de morros amb aquells feix d’idees absurdes surant. El risc era massa gran com per arriscar-se o la multa també era un factor dissuasiu.\nNick es va resignar . Avui faré tard.\nNick Sputz podia passar ben be per la reencarnació de Francis Drake 24, 34’ 56’’ 23’’’ tecès més tard. Era un corsari en el sentit literal del terme. Especialista en telecomunicacions havia revolucionat el mon de la comunicació amb el seu descobriment, el Senso-só, la música corpòria que transmetia sensacions a l’oient. L’invent però li va plagiar l’empresa Nip/Ona que dirigia un amic seu Sony Mitch Subisho i que va aconseguir esdevenir el rei del polígon industrial intergalactic, al zona Franca de les grans corporacions, la Pana Zonic.\nDes d’aleshores, Nick Sputz vagarejava amb la seva nau i instllant-se en òrbites continues per diferents planetes de la perifèria realitzava emissions pirates de sense-so fora de l’àrea de control oficial, la coneguda banda estreta o BBC (Banda Bastant Cutre).\nDefinitivament aquell dia Nick Sputz faria tard.\nAvui, ves, embús! – xiuxiuejà\nDivendres 30 d’abril de 1999\nA la setena copa de VHS (Vodka Helicoïdal de Saturn), helicoïdal pels efectes que provocava en la perspectiva habitual de les coses i en el sentit de la percepció dels que la ingerien i de Saturn perquè era més comercial que dir que la destil·leria es trobava en les infectes basses d’àcid sulfhídric dels camps de mart (avinguda interestelar que es trobava a la dreta de la constel·lació del Cranc) els encants de Zebra encara no s’havien esborrat. Al contrari. Ara les seves germanes bessones es multiplicaven arreu, com si ballessin.\nTran, embadalit, semblava encantat.\nJo maldava per no vomitar allà mateix. L’epiglotis exercia de fre a aquell desbocat trànsit de sucs gàstrics pel meu esòfag.\n-El problema, argumentava Zebra, es trobar-lo. No s’està gaires tc’s enlloc, es un zoom de mal asiento*. Vam estar enrotllats una temporada, però no va durar. Té molt mal geni es lleva d’un humor pèssim. Però és un bon jan i estava considerat com un geni de les telecomunicacions per ones de tota mena. Hi havia un amic seu. L’Eros, és l’únic que pot saber on es troba ara mateix, mai deixa adreça ni localització de la seva nau.\nEros era la darrera esperança per trobar Nick. Nomes hi havia un problema.\nEros Duan, era el contrabandista mes buscat que transitava per aquell quadrant.\nL’endemà la ressaca va impedir a les meves neurones transitar de forma civilitzada per l’interior del meu cervell.\nCirculaven desordenades, en un caos frenoquàntic i fent excessiva fressa.\n*NT. Zoom de mal asiento. Antiga frase feta, atribuïda a un tal Balerio Laza-Rob, que indica utilitzant el paral·lelisme amb un antic rudiment òptic la capacitat de mobilitat de determinades persones.\nTrobant l'Eros Duan\ndilluns 3 de març de 1999\nLocalitzar a Desi Bells, el contacte d’Eros Duan, va ser mes difícil del que ens pensàvem. Finalment vam aconseguir-ho tres o quatre ressaques mes tard.\nL’única opció es que organitzeu un operatiu suficientment atractiu i llaminer per a Eros i no caldrà que el busqueu, us vindrà a buscar ell – Va dir-\nNomés calis trobar un producte el suficientment atractiu per a la golafreria d’un contrabandista. Així, sense haver-me ofert voluntari ni res que s’hi assemblés vaig esdevenir el cap d’una colla de contrabandistes. Hàbilment camuflat sota un àlies. Path Heras, vaig començar a mobilitzar una gran enganyifa. Es tractava de colar una sèrie de carregaments d’èter hilarant, molt apreciat en els millors tuguris de la High-8-Society ( el 8 feia referència al poc contingut intel·lectual de les seves converses). El millor de tot era la forma com havíem de fer el transport del gas. Emprant un comboi oficial de naus de carrega del protectorat de Tritó. El gas havia d’actuar com a refrigerant d’una sèrie de mercaderies perilloses.\nUn nit, mentre somiava plàcidament en les planúries al·lucinògenes del planeta Wall-Hala, vaig conèixer Eros Duan. En un primer moment em va sobtar la seva presència en el somni. Després vaig entendre que simplement era una interrupció en el continu espai-somnolència i que, simplement un parell de poca soltes a les ordres de Duan m’havien despertat.\n- Ei tu carallinda! Espavil! Eros Duan et vol veure.\nSort dels llençols. Allà assegut al llit, enmig d’una banda de contrabandistes sense afaitar i amb una erecció de mil dimonis, no sé que s’haurien pogut pensar.\nEros Duan, però ja ho tenia tot pensat.\n- Path, necessites un soci. Creu-me.\nEl peix havia mossegat l’ham i se l’havia empassat. Ara calia deixar-li sedal perquè no sospités.


Volta a Espanya en handbike | Sense Límits Aventura\nHome » BTT » Volta a Espanya en handbike\nVolta a Espanya en handbike\nEscrit Per senselimitsaventura.com en May 24, 2016\nEl valencià Carlos Sanchis enceta dimecres un viatje en cadira de rodes de 4000 km per tota la península\n«No tracte de reivindicar res, ho faig perquè m’agrada disfrutar del medi ambient i les ciclorutes. I promoure l’esport adaptat, perquè la gent vega que es pot viure també grans aventures en persones amb discapacitat». Eixes són les raons que mouen al valencià Carlos Sanchis Collado a fer un viatje de 4000 km en handbike, en una cadira de rodes adaptada.\nHo farà eixint este dimecres 25 de maig des d’Alaquàs per a tractar de fer una volta a la península en uns 60/70 dies. «Faré entre 80 i 100 km al dia» conta a Sense Límits Aventura este valencià de 42 anys, que farà este recorregut de forma autònoma, sense cap tipus d’ajuda externa ni cotxe de recolçament.\n«Intente ser totalment autònom. Faré el vitae a soles, i duc damunt la meua tenda de campanya amb el sac de dormir per a poder dormir en campings, tot i que algun dia també està previst anar a casa d’alguns amics».\n40/50 kilos de pes\nEn total du damunt entre 40 i 50 kilos, que arrosegarà amb les seues forces en una handbike especial amb ajuda mecànica. «Es una bicicleta que s’adapta a la cadira de rodes, de la marca Striker. Quan arribe al punt de destinació me separe la bicicleta i puc funcionar amb la cadira de rodes. La bici és semielèctrica però reserve eixa bateria només per a les pujades dels ports de muntanya».\n4000 km en 60 dies\nForces i esperit de lluita no li falten a este valencià que ja acumula experiència en reptes d’este estil. Al 2014 va fer 2000 km també en handbike des de València fins a la Selva Negra d’Alemanya. Ara seran el doble, 4000 km, en una particular Volta a Espanya, que li durà a recòrrer la Península Ibèrica en el sentit de les agulles del rellotge.\n«D’Alaquàs aniré fins a Cadis per la ruta Euro Velo 8, una de les grans rutes europees. De Cadiç a Sevilla, i de Sevilla per la via de la plata cap a A Corunya, agafant un desviament per travessar també cap a Toledo i Madrid i després tornar cap al Nord. Així quan acabe la ruta podré dir que he estat en totes les Comunitats Autonòmes. De Galicia aniré pel Camí de Santiago però a l’inrevés, arribant a Bilbao i d’allà anant a Vitoria, Logroño, Navarra, i pel prepirineu arribar fins a Girona. Des d’allà a Barcelona i tornada a casa a València».\nNomés de pensar-ho ja cansa. No així a Carlos que és feliç fent aventura i fent esport. Així ho fa amb este tipus de reptes i també en el dia a dia on també en la seua cadira de rodes disfruta jugant al padel, al basket, i en algun altre moment també a la pilota valenciana o l’esquí. Ha fet fins i tot el descens del Sella en bicicleta.\nAmb voluntat de ferro no hi ha obstàcle que li impedisca continuar endavant tot i eixe accident de trànsit que ara fa més de 20 anys el va deixar en una cadira de rodes. Eixe és altre dels missatges que vol llançar amb el seu viatge: la prevenció en la carretera i aprofitarà per a fer-ho, com fa també en algunes de les xarrades que dóna amb alumnes de quart de ESO en alguns instituts.\nNuevo reto: la Vuelta a España – Mayo a Julio 2016


Una empresa francesa inverteix 3,5 milions a l'Anoia - Notícies Economia - Notícies Economia - e-notícies\nEconomia · 8 de Juny de 2015. 08:20h.\nUna empresa francesa inverteix 3,5 milions a l'Anoia\nEn una nova planta a la localitat d'Òdena\nLa filial a l’Estat espanyol de l’empresa francesa Gergonne amplia les seves instal·lacions a Catalunya amb la concentració en una sola ubicació de les activitats que fins ara desenvolupava a les plantes de Sant Andreu de la Barca. En aquest projecte, el grup Gergonne ha invertit 3,5 milions d’euros i compta amb 40 llocs de treball que preveu ampliar durant els propers mesos.\nL’empresa francesa està especialitzada en la producció de cintes adhesives industrials i la fabricació de components tècnics flexibles per a diferents sectors, especialment el de l’automoció, però també és proveïdor de les indústries de l’electrònica, línia blanca, sector mèdic i la construcció.\nPer al projecte de la nova nau a l’Anoia, Gergonne ha comptat amb el suport de l’àrea d’atracció d’inversions d’ACCIÓ, l’agència per la competitivitat de l’empresa de la Generalitat.\nBlanca Forniés, Directora General de Gergonne España explica que “actualment estem en procés d’adequació de la nova planta i invertint en instal·lacions més modernes. El trasllat des de l’actual ubicació a Sant Andreu de la Barca, serà el proper agost i preveiem començar la fabricació de productes a les noves instal·lacions ja el setembre d’aquest any”.\nGergonne disposa a l’Anoia d’una nau de 5.000 metres quadrats i, a més, ha adquirit terrenys adjacents amb els quals preveu incrementar la producció i la plantilla. Actualment, a la nau d’Òdena hi treballa una quarantena de persones.\nEl grup Gergonne té una plantilla arreu del món de més de 360 persones, 120 a França i la resta a les altres 8 plantes que té ubicades a l’Estat espanyol, Mèxic, Eslovàquia, la Xina i el Marroc. L’any 2014 va tenir una facturació de més de 50 milions d’euros que preveu doblar en els propers cinc anys.\nBCN World es desinfla\n#1 BEJOTA, bcn, 17/06/2015 - 12:32\nLa secesión sería un "desastre" para la economía catalana


Reparació vitralls de la Parròquia de la Concepció - Fundació Bosch Aymerich Reparació vitralls de la Parròquia de la Concepció - Fundació Bosch Aymerich\nReparació vitralls de la Parròquia de la Concepció\nLa Fundació, dins dels seus àmbits d’actuació, també té per a objecte la cultura i l'arquitectura. Així, durant l’any 2018 es va signar un conveni amb la Parròquia de la Puríssima Concepció de Barcelona per a dur a terme una reparació dels vitralls que s’havien malmés per l’efecte del temps i alguns actes vandàlics.\nLa reparació dels vitralls la va dur a terme l’empresa especialitzada J.M.Bonet.\nPer a dur a terme aquestes reparacions es van haver de\nassegurar els vitralls\ntreure’ls i reparar-los al taller\nper a posteriorment tornar-los a instalar i protegir.\nS’adjunta, a títol d’exemple, una mostra de la tasca realitzada en un dels molts vitralls reparats\nEstat en que es trobava\tDetall dels desperfectes\tEstat després de la reparació


El creador de 'Chicken run' i cofundador de l'estudi comenta l'estat de l'animació en 'stop-motion'\n4 min. Barcelona 24/02/2020 18:38\n651x366 Peter Lord / Cèlia Atset Peter Lord / Cèlia Atset\nNo seria exagerat parlar d’Aardman com una Disney de l’animació en plastilina. Són referents i pioners del seu àmbit, responsables de pel·lícules magistrals i estimades pel públic com Chicken run, Wallace & Groomit i El xai Shaun i fins i tot tenen atraccions en parcs temàtics. Però costa d’imaginar Walt Disney fent el mateix que fa uns mesos va fer el fundador d’Aardman, Peter Lord: entregar el 75% de la propietat de la seva companyia als seus treballadors. "Tinc 66 anys i, tot i que de moment vull treballar, ja penso en la meva retirada –explicava Lord fa uns dies al CCCB–. El més normal per al meu soci i jo seria vendre l’empresa, però la veritat és que no necessitem els diners. I si la venem, al cap de dos o tres anys podria tornar a canviar de mans, i no volem que l’empresa acabi convertint-se en una mercaderia. Així que hem regalat Aardman als treballadors, senzillament perquè estimem l’empresa i no volem que canviï: volem que mantingui la seva identitat i independència econòmica".\nLord va viatjar a Barcelona el 12 de febrer per oferir una xerrada al CCCB, un tastet per fer venir boca de la pròxima edició de l’Animac de Lleida, que tindrà lloc del 27 de febrer a l’1 de març. Abans va oferir una classe magistral a l’ Escola de Cinema de Barcelona (ECIB), que té una especialitat en animació. "Hi ha molt de talent a Catalunya –assegura Lord–. Ara mateix hi ha tres animadors formats a l'ECIB que treballen amb nosaltres i a Pirates! vaig col·laborar amb Pascual Pérez i els germans Grangel". Durant la conversa amb l’ARA, les mans de Lord no paren quietes i van donant forma a un homenet de plastilina: és el Morph, el personatge que fa més temps que l'acompanya. "Quan el meu soci i jo érem joves vam contactar amb el productor d'un programa per a nens de la BBC que ens va demanar crear un personatge que interaccionés amb el presentador –explica–. El que m'agrada del Morph és que és exactament el que representa: un humanoide de 10 centímetres. Per això quan viatjo me l'emporto i li faig fotos que després penjo a Twitter".\nSolidaritat en ‘stop-motion’\nEl gest sempre despreocupat i murri de Lord només s’enfosqueix quan parla de resultats de taquilla de l’animació en stop-motion. Fins i tot l'amoïna el fracàs de Mr. Link: l’origen perdut, de l’estudi nord-americà Laika. "És desesperant. M’agradaria que ens anés millor a tots. Laika es va arriscar amb els seus primers films [ Els mons de Coraline, L’al·lucinant món de Norman], que eren foscos, tenien elements de terror i apel·laven a nens una mica grans. Pensava que Mr. Link els funcionaria molt bé, perquè és més familiar, però no ha sigut així. Em rebenta però ho hem d'admetre: el nostre mercat és més petit que el de l’animació per ordinador, sobretot perquè no podem invertir en promoció com Disney, Pixar o Illumination, i no parlem dels blockbusters de Marvel, que cada vegada estan dirigits a un públic més jove", recorda.\nPerò Lord subratlla que no és un mal moment per a l’animació en stop-motion i que el 2020 es produiran quatre pel·lícules: "Nosaltres ja estem treballant en la seqüela de Chicken run, Guillermo del Toro en el seu Pinotxo, Henry Selick té un projecte en marxa i els de Laika també. Objectivament, l’ stop-motion és més gran que mai!" I també celebra que en els últims Oscars dos dels cinc nominats fossin europeus. "És important que mantinguem la nostra identitat i que no intentem fer pel·lícules intercanviables amb les de Hollywood. Aardman sempre farà pel·lícules amb un segell britànic. Fa molts anys, quan col·laboràvem amb Dreamworks, vam tenir algun èxit però mai vam fer la taquilla d'una de les seves pel·lícules. I ells, de manera molt educada, ens van dir un cop: «Per què no feu pel·lícules més americanes?» Però no podem, no funcionaria", assegura Lord.\nCinema d'animació infantil en tres idiomes a casa amb l'Animac


Segon dia consecutiu sense víctimes a les residències | Notícies TGN - Notícies de Tarragona Diari Digital\nSegon dia consecutiu sense víctimes a les residències\nEl Camp de Tarragona ha registrat sis morts en les darreres hores\nSegons dades fetes públiques pel Departament de Salut, sis persones han mort en les últimes hores per la covid-19 al Camp de Tarragona. Un dels fets més destacats d’aquest dijous ha estat l’elevat nombre d’altes hospitalàries que s’han donat, més de mig centenar. Actualment hi ha 155 persones ingressades.\nTambé és destacable que cap de les morts de les darreres hores ha estat en residències de gent gran, de manera que el total de víctimes en aquests centre es queda en 82 per segon dia consecutiu.\nTot i que la xifra de positius -tant de confirmats com de casos sospitosos- segueix creixent i ja supera els 6.200, cada cop hi ha menys càrrega als hospitals i es confirma una clara millora respecte setmanes anteriors. Recordem que, des de fa uns dies, Salut aporta informació en coordinació amb les funeràries.\nEn el que portem de pandèmia, 291 persones han mort al Camp de Tarragona víctimes del coronavirus. A Terres de l’Ebre no se n’ha sumat cap en les últimes hores i la xifra total és de 37.